《五云诗》
宋代·卫宗武

千岩万壑东南美，中有一山尤秀伟。伊谁衣被以佳名，非雾非秀腾瑞气。

有人于此曾课书，出山能士为写图。风林泉石振清响，佔毕吟诵声难模。

聚为胸中线五色，不补衣裳华衮黻。乃作江湖漫浪游，奋藻扬葩肆吟笔。

文为人瑞要瑞时，时不与我文奚为。何如抱书还旧隐，姑颂楚橘歌商芝。

吾衰一字不解作，平生学殖叹荒落。为儒无用拟修玄，徒想仙人五云宅。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。